ประวัติโรงเรียน - DLIT โรงเรียนนาน้อย จังหวัดน่าน
966 วันนับตั้งแต่
1052 วันนับตั้งแต่
1108 วันนับตั้งแต่
โรงเรียนนาน้อยตั้งขึ้นเมื่อปี พุทธศักราช 2510 ในสมัยนั้นมีนายดิลก นิยมกุล เป็นศึกษาธิการอำเภอนาน้อย ร่วมกับข้าราชการทุกฝ่าย พ่อค้า ประชาชน คหบดีในอำเภอนาน้อย และผู้ปกครองนักเรียนชั้นประถมศึกษาปีที่ 7 ในปีการศึกษา 2507 ได้บริจาคทุนสร้างอาคารชั้นเดียว 4 ห้องเรียน กว้าง 10 เมตร ยาว 40 เมตร มุงหลังคาด้วยสังกะสี พื้นไม้ ฝาไม้ รวมค่าอุปกรณ์และแรงงาน 32,000 บาท สร้างเสร็จเมื่อปี พ.ศ.2509 เรียบร้อยสมบูรณ์ใช้เป็นอาคารชั้นมัธยมศึกษาปีที่ 1 เมื่อปี พ.ศ.2509 จำนวนหนึ่งห้องเรียน มีนักเรียน 34 คน นายประพันธ์ พันธุปาล เป็นครูใหญ่ นายภูชิชย์ อาจองค์ เป็นครูประจำชั้น ทางโรงเรียนประชาบาลส่งครูมาช่วยอีก 1 คน คือนายเกียรติพงษ์ อะทะวัน
ปี พ.ศ.2512 ได้ที่ดินว่างเปล่าจากป่าช้าบ้านนาราบอีก 17 ไร่ 2 งาน ของปศุสัตว์อำเภอนาน้อยอีก 2 งาน รวมเป็น 18 ไร่
ปี พ.ศ.2515 ได้ที่ป่าชาบ้านนาราบเพิ่มอีก 29 ไร่ รวมเป็นเนื้อที่ทั้งสิ้น 47 ไร่
ปี พ.ศ.2516 ได้รับงบประมาณก่อสร้างอาคาร 1 หลัง จำนวน 8 ห้องเรียน
ปี พ.ศ.2517 โรงเรียนได้รับคัดเลือกเข้าโครงการคณะมนตรีความมั่นคงแห่งชาติ (คมช.) รุ่น11 และได้รับงบประมาณสร้างอาคารเกษตร 1 หลัง อาคารอุตสาหกรรม 1 หลัง
ปี พ.ศ.2518 ได้รับงบประมาณก่อสร้างอาคารแบบ 216 จำนวน 8 ห้องเรียน ด้วยงบประมาณ 7,427,000 บาท
ปี พ.ศ.2519 ได้รับงบประมาณก่อสร้างอาคารแบบ 216 เพิ่มอีก 10 ห้องเรียน
ปี พ.ศ.2520 ได้รับงบประมาณสร้างอาคาอเนกประสงค์ จำนวน 400,000 บาท บ้านพักครู 1 หลัง บ้านพักนักการภารโรง 1 หลัง
ปี พ.ศ.2521 ได้รับงบประมาณสร้างอาคารชั่วคราว จำนวน 7 ห้องเรียน โรงฝึกงานคหกรรม - อุตสาหกรรม 1 หลัง และส้วม 18 ที่นั่ง
ปี พ.ศ.2522 (ในปีงบประมาณ 2523) โรงเรียนได้เข้าโครงการโรงเรียนมัธยมเพื่อพัฒนาชนบท (มพ.ช.) ของสำนักโครงการพิเศษ (สศศ.) กรมสามัญศึกษารุ่นที่ 2 สิ้นสุดโครงการปี พ.ศ.2527
ปี พ.ศ.2523 โรงเรียนได้รับรางวัลพระราชทานโรงเรียนมัธยมศึกษา (ขนาดกลาง) ดีเด่น ระดับประเทศ
ปี พ.ศ.2524 ได้รับงบประมาณก่อสร้างอาคาร แบบ cs213B จำนวน 1 หลัง ด้วยงบประมาณ500,000 บาท
ปี พ.ศ.2535 โรงเรียนได้รับงบประมาณก่อสร้างอาคารเรียนแบบ 216ล ปรับปรุง 29 (พิเศษ) จำนวน 1 หลัง ด้วยงบประมาณ 7,236,660 บาท
ปี พ.ศ.2536 ได้รับอนุมัติให้เปิดการสอนระดับมัธยมศึกษาตอนปลาย
ปี พ.ศ.2538 โรงเรียนสร้างถนนคอนกรีตเสริมเหล็ก (ค.ส.ล.) กว้าง 4 เมตร ยาว 50 เมตร โดยใช้งบประมาณจากรมสามัญศึกษารวมทั้งสิ้น 80,000 บาท
ปี พ.ศ.2540 โรงเรียนได้รับงบประมาณสร้างหอประปา ขนาดจุน้ำได้ 300 ลูกบาศก์เมตร ความสูง 10 เมตร กว้าง 40 เมตร
วันที่ 20 ตุลาคม พ.ศ.2540 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเยี่ยมโรงเรียนนาน้อย และพระราชทานวัสดุ ครุภัณฑ์ ทางการศึกษาแก่โรงเรียนนาน้อย ทรงเยี่ยมราษฎรอำเภอนาน้อย นาหมื่น และทรงปลูกต้นเสี้ยวดอกขาวเป็นที่ระลึก
ปี พ.ศ.2541 โรงเรียนนาน้อยได้เข้าร่วมโครงการสวนพฤกษศาสตร์โรงเรียน โครงการอนุรักษ์พันธุกรรมพืช อันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี โดยรองผู้อำนวยการส่วนพระองค์สวนจิตรลดา (คุณพรชัย จุฑามาศ) ได้มาประสานการเข้าร่วมโครงการฯ โดยตรง เมื่อวันที่ 20 กุมภาพันธ์ 2541
ปี พ.ศ.2543 ได้รับงบประมาณจัดซื้อรถยนต์ 2 ประตู จำนวน 1 คัน
วันที่ 16 พฤษภาคม พ.ศ.2544 ในวันพืชมงคล โรงเรียนนาน้อยได้รับคัดเลือกจากสำนักงานโครงการอนุรักษ์พันธุกรรมพืช อันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี ให้เข้าร่วมจัดแสดงนิทรรศการงานสวนพฤกษศาสตร์โรงเรียน ณ สวนจิตรลดา กรุงเทพมหานคร เป็นโรงเรียน 1 ใน 3 โรงเรียน สังกัดกรมสามัญศึกษา ที่ได้เข้าร่วมแสดงนิทรรศการครั้งนี้
ปี พ.ศ.2545 ได้รับงบประมาณสร้างถนนคอนกรีตรอบโรงเรียนเพิ่มเติมจากงบประมาณเดิม
ปี พ.ศ.2546 โรงเรียนได้รับคัดเลือกเข้าโครงการหนึ่งอำเภอ หนึ่งโรงเรียนในฝัน
ปี พ.ศ.2547 ได้รับรางวัลพระราชทานโรงเรียนส่งเสริมพุทธศาสนาดีเด่น ได้ปรับปรุงอาคารฝึกงานเก่าเป็นอาคารประชุมเสี้ยวดอกขาว เพื่อให้บริการแก่ชุมชน ปรับปรุงลานนมนาง และทาสีอาคารใหม่ทั้งหมด เพื่อเตรียมรับการประเมินโรงเรียนต้นแบบโรงเรียนในฝัน
วันที่18 ตุลาคม พ.ศ.2548 โรงเรียนนาน้อยได้รับคัดเลือกจากสำนักงานโครงการอนุรักษ์พันธุกรรมพืช อันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี ให้เข้าร่วมจัดแสดงนิทรรศการงานสวนพฤกษศาสตร์โรงเรียน และรับป้ายพระราชทาน ณ โรงเรียนคลองไผ่ จังหวัดนครราชสีมา
ปี พ.ศ.2548 ปรับปรุงห้องนาฏศิลป์ รั้วคอนกรีตรอบโรงเรียน และห้องปฏิบัติการทางภาษา (Tell Me More) เพิ่มเติม
วันที่ 15 กุมภาพันธ์ 2549 โรงเรียนนาน้อยผ่านการประเมินโรงเรียนต้นแบบโรงเรียนในฝัน รุ่นที่ 1 ในโครงการหนึ่งอำเภอ หนึ่งโรงเรียนในฝัน
ปี พ.ศ.2549 ได้รับงบประมาณจากเขตพื้นที่ฯ สร้างหอพักนักเรียน จำนวน 1 หลัง ปรับปรุงห้องปฏิบัติการคอมพิวเตอร์เดิม และสร้างห้องปฏิบัติการคอมพิวเตอร์เพิ่มเติม พร้อมทั้งจัดหาอุปกรณ์คอมพิวเตอร์ จำนวน 2 ห้อง ปรับปรุงห้องวิทยบริการ เพื่อการสืบค้นทางการศึกษา จัดซื้อรถ 6 ล้อ จำนวน 1 คัน
ปี พ.ศ.2550 ได้ร่วมมือกับมหาวิทยาลัยราชภัฏพระนคร เปิดศูนย์การเรียนรู้ในระดับปริญญาตรี สาขาวิชาสหวิทยาการท้องถิ่น สร้างห้องน้ำนักเรียนบริเวณด้านหลังอาคารเสี้ยวดอกขาว จัดสร้างหอพระพุทธรูปใหม่ ปรับปรุงโรงรถครู
ปี พ.ศ.2551 ได้ปรับปรุงอาคารฝึกงานเป็นอาคารบริการศูนย์อินเทอร์เน็ตเพื่อชุมชนขึ้น สร้างโรงรถนักเรียนบริเวณบ้านพักครูเดิม จัดทำป้ายโรงเรียนบริเวณด้านหน้าประตูโรงเรียน จัดสร้างอาคารเพิ่มดำเนินงานสหกรณ์โรงเรียน จำนวน 1 หลัง
ปี พ.ศ.2552 ได้รับงบประมาณสร้างห้องน้ำนักเรียนเพิ่มเติม บริเวณด้านหลังบ้านพักผู้อำนวยการโรงเรียน
ปี พ.ศ.2553 จัดสร้างทางเดินเชื่อมอาคารเรียน ระหว่างอาคาร 2 และ อาคาร 4 คู่กับทางเดินเดิม เพื่อกันฝน สร้างเสาธงใหม่ จัดซื้อรถยนต์ 4 ประตู จำนวน 1 คัน
ปี พ.ศ.2554 ปรับปรุงใต้ถุนอาคาร 4 ให้เป็นห้องประชุม เพื่อให้บริการแก่นักเรียน โดยเปิดใช้ครั้งแรกในงานวันครู ประจำปีการศึกษา 2553 ปรับปรุงด้านล่างอาคาร 3 ให้เป็นห้องปฏิบัติการทางการเรียน เพื่อรองรับกับจำนวนนักเรียนที่เพิ่มขึ้น
ปี พ.ศ.2554 ได้รับเกียรติบัตร การรับรองมาตรฐานโรงเรียนส่งเสริมสุขภาพ ระดับทอง จากอธิบดีกรมอนามัย
ปี พ.ศ.2555 รางวัลชมเชย อันดับ 1 โครงการบอกโทษเกินร้อยชิงทุนเกินล้าน (บอกโทษในวัยเรียนหรือท้องก่อนแต่ง)